ન્યુ યોર્કઃ 2017માં કાન્સાસમાં ગોળીબારની દુર્ઘટના પર નિર્મિત ફિલ્મનો પ્રીમિયર કેન્સમાં યોજાશે. નાઇન ઇલેવન આતંકવાદી હુમલા પછી અત્યાર સુધીમાં અમેરિકામાં ભારતીય અમેરિકનો ઘૃણાસ્પદ ગુનાઓનો ભોગ બનતા આવ્યા છે. આ ફિલ્મના નિર્માતા ભારતીય અમેરિકન અકશુન અભિ છે, જેઓ પોતાની આગામી ફિલ્મ ‘સેવન રાઉન્ડ્સ’ સાથે સંદેશો પ્રસરાવી રહ્યા છે, જે ગત ફેબ્રુઆરીમાં કાન્સાસમાં બે ભારતીય-અમેરિકન ઇજનેર શ્રીનિવાસ કુચિબોટલા અને અન્ય ઇજનેર પર થયેલા ગોળીબારની દુર્ઘટના પર આધારિત છે, જેમાં શ્રીનિવાસ કુચિબોટલાનું અવસાન થયું હતું, જ્યારે અન્ય ઇજનેર ઈજાગ્રસ્ત થયા હતા.